stanford-oval/wikipedia huggingface dataset:
เครื่องคิดเลข
การทำงานภายใน

เครื่องคิดเลขพื้นฐานโดยทั่วไปมีส่วนประกอบต่าง ๆ ต่อไปนี้
แหล่งพลังงาน เช่นแบตเตอรี่หรือเซลล์สุริยะ
แผงปุ่ม ประกอบด้วยปุ่มที่ใช้สำหรับป้อนจำนวนและคำสั่งฟังก์ชันต่าง ๆ (บวก ลบ คูณ หาร รากที่สอง ฯลฯ)
ชิปประมวลผล (ไมโครโพรเซสเซอร์) อันประกอบด้วย
หน่วยสแกน เมื่อเปิดเครื่องคิดเลข หน่วยนี้จะสแกนแผงปุ่มเพื่อรอรับสัญญาณอิเล็กทรอนิกส์เมื่อปุ่มถูกกด
หน่วยเข้ารหัส แปลงจำนวนและฟังก์ชันต่าง ๆ ให้เป็นรหัสฐานสอง
เรจิสเตอร์ X และเรจิสเตอร์ Y เป็นที่เก็บบันทึกจำนวนชั่วคราวในระหว่างทำการคำนวณ จำนวนทั้งหมดจะถูกบันทึกลงในเรจิสเตอร์ X ก่อน และจำนวนที่อยู่ในเรจิสเตอร์ X ก็จะใช้สำหรับแสดงบนหน้าจอ
เรจิสเตอร์ตัวบ่งชี้ ฟังก์ชันสำหรับการคำนวณจะถูกบันทึกที่นี่จนกว่าเครื่องจะต้องการใช้มัน
หน่วยความจำถาวร (รอม) ชุดคำสั่งต่าง ๆ ของฟังก์ชันที่ติดมากับเครื่อง (การดำเนินการเลขคณิต รากที่สอง อัตราร้อยละ ตรีโกณมิติ ฯลฯ) ถูกบันทึกอยู่ที่นี่ในรูปแบบฐานสอง ชุดคำสั่งเหล่านี้เป็น "โปรแกรม" ที่บันทึกอยู่อย่างถาวรและไม่สามารถลบได้
หน่วยความจำผู้ใช้ (แรม) ที่เก็บบันทึกจำนวนที่ป้อนโดยผู้ใช้ ข้อมูลในหน่วยความจำนี้สามารถเปลี่ยนแปลงหรือลบได้โดยผู้ใช้
หน่วยคำนวณและตรรกะ (เอแอลยู) ดำเนินการชุดคำสั่งการคำนวณและตรรกะทั้งหมด และให้ผลลัพธ์อยู่ในรูปรหัสฐานสอง
หน่วยถอดรหัส แปลงรหัสฐานสองเป็นจำนวนฐานสิบ ซึ่งจะได้นำมาแสดงบนหน่วยแสดงผล
หน้าปัดแสดงผล แสดงจำนวนที่ป้อนเข้า คำสั่ง และผลลัพธ์ หน่วยแสดงผลแบบเจ็ดส่วนก็ถูกนำมาใช้แทนตัวเลขแต่ละตัวในเครื่องคิดเลขพื้นฐาน
ประวัติ

ในอดีตยังไม่มีความรู้เรื่องอิเล็กทรอนิคส์ มีการใช้เครื่องมือกลคำนวณตัวเลขต่างๆ เช่นในประเทศจีน จะมีการใช้ลูกคิด ทางตะวันตกซึ่งมีความเจริญทางคณิตศาสตร์มากก็จะมี abaci, comptometers, Napier's bones, slide rules และอื่นๆอีกมาก คอมพิวเตอร์ ซึ่งแปลตรงตัวว่าเครื่องคำนวณ ก็จัดว่าวิวัฒนาการมาจากเครื่องคิดเลขเช่นกัน
เครื่องคิดเลขวิทยาศาสตร์กำลังแสดงเศษส่วนและจำนวนทศนิยมที่เทียบเท่า
เศรษฐกิจดนตรีใหม่

เศรษฐกิจดนตรีใหม่ เป็นคำที่อธิบายบริบททางสังคม เทคนิค การเมือง และเศรษฐกิจที่เกิดขึ้นใหม่ของอุตสาหกรรมสร้างสรรค์ การเปลี่ยนแปลงบริบทนี้เกิดจากวิวัฒนาการที่เกิดขึ้นพร้อมกันภายในระบบนิเวศของเทคโนโลยี สถาบัน และบุคคลต่างๆ ที่เชื่อมโยงกัน ซึ่งส่งผลต่อลักษณะของทรัพย์สินสร้างสรรค์ เอกลักษณ์ การผลิต การจัดจำหน่าย และจินตนาการ
คำว่าเศรษฐกิจดนตรีใหม่พัฒนามาจากพฤติกรรมผู้บริโภคแบบใหม่ วิธีการส่งเสริมการขายและการขาย
บันทึก

↑  Touve, David, Pho List, 2008
↑  "Active Listening: Social Identity in the New Music Economy". BayCHI. 2007-03-13. สืบค้นเมื่อ 2008-08-15.
เกาะยุง

| --- | --- |
เกาะยูง
ที่ตั้งของเกาะยุงในหมู่เกาะพีพี
เกาะยุงที่ตั้งของเกาะยุงในจังหวัดกระบี่
ชื่ออื่น: เกาะยูง
ภูมิศาสตร์
ที่ตั้ง: ทะเลอันดามัน
พิกัด: 7°49′00″N 98°46′23″E﻿ / ﻿7.816750°N 98.773111°E﻿ / 7.816750; 98.773111
ประเภท: เกาะริมทวีป
กลุ่มเกาะ: กลุ่มเกาะพีพี
พื้นที่: 0.253326 ตารางกิโลเมตร (0.097810 ตารางไมล์)
การปกครอง
 ไทย
ปกครองภายใต้อุทยานแห่งชาติหาดนพรัตน์ธารา-หมู่เกาะพีพี
จังหวัด: กระบี่
อำเภอ: เมืองกระบี่
ตำบล: อ่าวนาง
ข้อมูลอื่น ๆ
เขตเวลา: ICT (UTC+7)
รหัสไปรษณีย์: 81210
เกาะยุง บ้างเขียน เกาะยูง เป็นเกาะในตำบลอ่าวนาง อำเภอเมืองกระบี่ จังหวัดกระบี่ ตั้งอยู่ที่พิกัดละติจูด 7° 48΄.8 เหนือ ลองจิจูด 98° 46΄.6 ตะวันออก กว้าง 300 เมตร เกาะมีความยาว 1.2 กิโลเมตร มีเนื้อที่ 253,326 ตารางเมตร สูง 152 เมตร อยู่ทางทิศตะวันตกของเกาะไม้ไผ่ ระยะห่าง 2.1 กิโลเมตร อยู่ทางทิศเหนือของเกาะพีพีดอน เกาะนี้อยู่ในพื้นที่อุทยานแห่งชาติหาดนพรัตน์ธารา-หมู่เกาะพีพี
เกาะมีชายหาดเป็นหาดหินอยู่ทางด้านทิศตะวันออก และมีหาดทรายเล็กน้อยตามหลืบเขา มีสัตว์ทะเลนานาชนิดอาศัยหากินบริเวณแนวปะการังเป็นจำนวนมาก เช่น ปลาสลิดหินลายบั้ง หอยมือเสือ และเม่นหนามยาว เกาะยุงได้รับผลกระทบเมื่อครั้งเหตุการณ์ภัยพิบัติจากสึนามิ พ.ศ. 2547 ส่งผลให้แนวปะการังได้รับความเสียหายเป็นบางส่วน
อำเภอเมืองปทุมธานี

| อำเภอเมืองปทุมธานี |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Pathum Thani
ตลาดสดเทศบาลเมืองปทุมธานี
แผนที่จังหวัดปทุมธานี เน้นอำเภอเมืองปทุมธานี
พิกัด: 14°1′11″N 100°32′6″E﻿ / ﻿14.01972°N 100.53500°E﻿ / 14.01972; 100.53500
ประเทศ:  ไทย
จังหวัด: ปทุมธานี
พื้นที่
 • ทั้งหมด: 125.151 ตร.กม. (48.321 ตร.ไมล์)
ประชากร (2566)
 • ทั้งหมด: 220,791 คน
 • ความหนาแน่น: 1,764.20 คน/ตร.กม. (4,569.3 คน/ตร.ไมล์)
รหัสไปรษณีย์ : 12000
รหัสภูมิศาสตร์: 1301
ที่ตั้งที่ว่าการ: ที่ว่าการอำเภอเมืองปทุมธานี ถนนเทศปทุม ตำบลบางปรอก อำเภอเมืองปทุมธานี จังหวัดปทุมธานี 12000
 ส่วนหนึ่งของสารานุกรมประเทศไทย
เมืองปทุมธานี เป็นอำเภอหนึ่งในจังหวัดปทุมธานี มีประชากรจำนวนกว่า 214,639 คน ประกอบด้วยตำบล 14 ตำบล และเป็นที่ตั้งของศูนย์ราชการของจังหวัดปทุมธานีอีกด้วย อำเภอเมืองปทุมธานีเป็นอำเภอมีความหนาแน่นเฉลี่ยของประชากรสูงถึง 1,715.04 คนต่อตารางกิโลเมตร และมีความเจริญกระจายตัวอย่างทั่วถึงทั้งอำเภอ ตรงกลางอำเภอมีแม่น้ำเจ้าพระยาผ่ากลางอำเภอ
ที่ตั้งและอาณาเขต

มีอาณาเขตติดต่อดังนี้
ทิศเหนือ ติดต่อกับอำเภอสามโคก มีคลองบางโพธิ์เหนือ แนวกึ่งกลางแม่น้ำเจ้าพระยา คลองแม่น้ำอ้อม คลองเชียงรากใหญ่ คลองบางพูด คลองตาหลี และลำรางสาธารณะเป็นเส้นแบ่งเขต
ทิศตะวันออก ติดต่อกับอำเภอคลองหลวง อำเภอธัญบุรี และอำเภอลำลูกกา มีทางรถไฟสายเหนือ ถนนลูกรัง และคลองเปรมประชากรเป็นเส้นแบ่งเขต
ทิศใต้ ติดต่อกับเขตดอนเมือง (กรุงเทพมหานคร) และอำเภอปากเกร็ด (จังหวัดนนทบุรี) มีคลองบ้านใหม่ แนวกึ่งกลางแม่น้ำเจ้าพระยา และคลองบางตะไนย์เป็นเส้นแบ่งเขต
ทิศตะวันตก ติดต่อกับอำเภอลาดหลุมแก้ว มีคลองตาทรัพย์ คลองบางโพธิ์ใต้ คลองใหม่ คลองพระมหาโยธา และคลองลัดเป็นเส้นแบ่งเขต
ประวัติศาสตร์

พ.ศ.  ..... ตั้งอำเภอเมืองปทุมธานี
วันที่ 29 พฤศจิกายน 2479 จัดตั้งเทศบาลเมืองปทุมธานี ครอบคลุมพื้นที่บางส่วนของตำบลบางปรอก
วันที่ 2 กันยายน 2490 โอนพื้นที่บางหมู่บ้านของตำบลบางหลวงไปขึ้นกับตำบลบ้านฉาง
วันที่ 21 พฤษภาคม 2505 จัดตั้งสุขาภิบาลบางหลวง ในท้องที่บางส่วนของตำบลบ้านฉาง ตำบลบางหลวง ตำบลบางเดื่อ
วันที่ 20 มีนาคม 2524 ขยายเขตเทศบาลเมืองปทุมธานีให้ครอบคลุมตำบลบางปรอกทั้งตำบล
วันที่ 25 พฤษภาคม 2542 ยกฐานะจากสุขาภิบาลบางหลวงเป็นเทศบาลตำบลบางหลวง
วันที่ 1 พฤศจิกายน 2546 ยกฐานะจากองค์การบริหารส่วนตำบลบางกะดีเป็นเทศบาลตำบลบางกะดี
วันที่ 1 ตุลาคม 2554 ยกฐานะจากองค์การบริหารส่วนตำบลบ้านใหม่เป็นเทศบาลตำบลบ้านใหม่
การแบ่งเขตการปกครอง > การปกครองส่วนภูมิภาค

พื้นที่อำเภอเมืองปทุมธานีแบ่งเขตการปกครองย่อยเป็น 14 ตำบล แต่ละตำบลแบ่งออกเป็นหมู่บ้าน รวม 81 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | สี | แผนที่ |
| --- | --- | --- | --- | --- | --- | --- |
| 1. | บางปรอก | Bang Parok | – | 23,228 |   |  |
| 2. | บ้านใหม่ | Ban Mai | 6 | 15,038 |   |  |
| 3. | บ้านกลาง | Ban Klang | 5 | 12,995 |   |  |
| 4. | บ้านฉาง | Ban Chang | 4 | 9,731 |   |  |
| 5. | บ้านกระแชง | Ban Krachaeng | 4 | 3,171 |   |  |
| 6. | บางขะแยง | Bang Khayaeng | 4 | 14,299 |   |  |
| 7. | บางคูวัด | Bang Khu Wat | 12 | 31,009 |   |  |
| 8. | บางหลวง | Bang Luang | 7 | 8,833 |   |  |
| 9. | บางเดื่อ | Bang Duea | 7 | 17,428 |   |  |
| 10. | บางพูด | Bang Phut | 6 | 6,783 |   |  |
| 11. | บางพูน | Bang Phun | 6 | 26,130 |   |  |
| 12. | บางกะดี | Bang Kadi | 5 | 15,385 |   |  |
| 13. | สวนพริกไทย | Suan Phrik Thai | 8 | 10,979 |   |  |
| 14. | หลักหก | Lak Hok | 7 | 22,168 |   |  |
การแบ่งเขตการปกครอง > การปกครองส่วนท้องถิ่น

อำเภอเมืองปทุมธานีประกอบด้วยองค์กรปกครองส่วนท้องถิ่น 15 แห่ง ได้แก่
เทศบาลเมืองปทุมธานี ครอบคลุมพื้นที่ตำบลบางปรอกทั้งตำบล
เทศบาลเมืองบางคูวัด ครอบคลุมพื้นที่ตำบลบางคูวัดทั้งตำบล
เทศบาลเมืองบางกะดี ครอบคลุมพื้นที่ตำบลบางกะดีทั้งตำบล
เทศบาลตำบลบางหลวง ครอบคลุมพื้นที่บางส่วนของตำบลบ้านฉาง ตำบลบางหลวง และตำบลบางเดื่อ
เทศบาลตำบลหลักหก ครอบคลุมพื้นที่ตำบลหลักหกทั้งตำบล
เทศบาลตำบลบ้านกลาง ครอบคลุมพื้นที่ตำบลบ้านกลางทั้งตำบล
เทศบาลตำบลบางเดื่อ ครอบคลุมพื้นที่ตำบลบางเดื่อ (นอกเขตเทศบาลตำบลบางหลวง)
เทศบาลตำบลบางพูน ครอบคลุมพื้นที่ตำบลบางพูนทั้งตำบล
เทศบาลตำบลบางขะแยง ครอบคลุมพื้นที่ตำบลบางขะแยงทั้งตำบล
เทศบาลตำบลบ้านใหม่ ครอบคลุมพื้นที่ตำบลบ้านใหม่ทั้งตำบล
องค์การบริหารส่วนตำบลบ้านฉาง ครอบคลุมพื้นที่ตำบลบ้านฉาง (นอกเขตเทศบาลตำบลบางหลวง)
องค์การบริหารส่วนตำบลบ้านกระแชง ครอบคลุมพื้นที่ตำบลบ้านกระแชงทั้งตำบล
องค์การบริหารส่วนตำบลบางหลวง ครอบคลุมพื้นที่ตำบลบางหลวง (นอกเขตเทศบาลตำบลบางหลวง)
องค์การบริหารส่วนตำบลบางพูด ครอบคลุมพื้นที่ตำบลบางพูดทั้งตำบล
องค์การบริหารส่วนตำบลสวนพริกไทย ครอบคลุมพื้นที่ตำบลสวนพริกไทยทั้งตำบล
การคมนาคม > การคมนาคม

ถนนสายหลัก
ทางหลวงแผ่นดินหมายเลข 307 (ถนนกรุงเทพ-ปทุมธานี นนทบุรี-ปทุมธานี ปทุมธานีสายนอก)
ทางหลวงแผ่นดินหมายเลข 346 (ถนนรังสิต-ปทุมธานีและถนนปทุมธานี-บางเลน)
ทางหลวงแผ่นดินหมายเลข 306 (ถนนติวานนท์)
ทางหลวงแผ่นดินหมายเลข 345 (ถนนบางบัวทอง-บางคูวัด-บางพูน)
ทางหลวงแผ่นดินหมายเลข 347 (ถนนปทุมธานี-บางปะหันหรือถนนปทุมธานี-ศูนย์ศิลปาชีพบางไทร)
ทางหลวงแผ่นดินหมายเลข 3111 (ถนนปทุมธานี-สามโคก-เสนา)
ทางพิเศษอุดรรัถยา
ถนนราชพฤกษ์
ถนนสายรอง
ถนนปทุมธานีสายใน
ถนนปทุมสัมพันธ์
เยาวลักษณ์ หลวงหม่อง

| เยาวลักษณ์ หลวงหม่อง |
| --- | --- |
เกิด: 22 ธันวาคม พ.ศ. 2527 (39 ปี) เยาวลักษณ์ หลวงหม่อง ประเทศไทย
อาชีพ: นักแสดง
ผลงานเด่น: แสงดาว ต่างฟ้าตะวันเดียว   เจิม แรมพิศวาส   จุง พยัคฆ์สาวแซบอีหลี
เยาวลักษณ์ หลวงหม่อง ชื่อเล่น การ์ตูน เป็นนักแสดงชาวไทย
ประวัติ

เยาวลักษณ์ หลวงหม่อง หรือ การ์ตูน เกิดวันเสาร์ที่ 22 ธันวาคม พ.ศ. 2527 เป็นนักแสดงสาวสังกัด บริษัท โพลีพลัส เอ็นเตอร์เทนเม้นท์ จำกัด
วงการบันเทิง

ก้าวแรกวงการบันเทิง ของการ์ตูน เยาวลักษณ์ หลวงหม่อ มาจากการประกวดโครงการเจ๊ดันให้เป็นดาว ทำให้มีผลงานการแสดงในมิวสิควิดีโอเพลง เรื่องมหัศจรรย์ ของวงโซฟา และได้รับเชิญในบทปัทมา เพื่อนนางเอกในภาพยนตร์เรื่อง วัยอลวน 4 : ตั้ม-โอ๋ รีเทิร์น ในปี พ.ศ. 2548 จากนั้นค่ายบริษัท โพลีพลัส เอ็นเตอร์เทนเม้นท์ จำกัด ได้ดึงตัวมารับบทของจุลจิรา นางแบบสาวสวยเปรี้ยว ในเรื่องอมฤตาลัย พ.ศ. 2549 และบทบาทนางร้ายเต็มตัวครั้งแรกในละครเรื่อง ต่างฟ้าตะวันเดียว (พ.ศ. 2549) ในบทของ แสงดาว สาวเปรี้ยวแต่งตัวเซ็กซี่ และเอาแต่ใจตัวเอง เธอจะทำทุกอย่างเพื่อให้ได้หัวใจของฮูโต๋รับบทโดยเจษฎาภรณ์ ผลดี และทำให้มีผลงานในบทบาทนางร้ายตามมา ในละครเรื่อง แรมพิศวาส รับบท เจิม รวมถึงบทบาท นางแบบสาวชาวญี่ปุ่น ซึ่งเบื้องหลังเป็นนักฆ่าสาวในละคร พยัคฆ์สาวแซบอีหลี และรับเชิญในละคร ระบำดวงดาว (พ.ศ. 2553)
ผลงาน > มิวสิควิดีโอ

เรื่องมหัศจรรย์ ของศิลปิน วงโซฟา (พ.ศ. 2547)
ผลงาน > ละครโทรทัศน์ทาง

อมฤตาลัย รับบท จุลจิรา (พ.ศ. 2549)
ต่างฟ้าตะวันเดียว รับบท แสงดาว (พ.ศ. 2549)
แรมพิศวาส รับบท เจิม (พ.ศ. 2549)
พยัคฆ์สาวแซบอีหลี รับบท จุง (พ.ศ. 2551)
ระบำดวงดาว (รับเชิญ) (พ.ศ. 2553)
ผลงาน > ภาพยนตร์

วัยอลวน 4 : ตั้ม-โอ๋ รีเทิร์น รับบท ปัทมา (พ.ศ. 2548)
ผู้ใช้ (ระบบ)

สำหรับผู้ใช้ของวิกิพีเดีย ดูที่ วิกิพีเดีย:ชาววิกิพีเดีย
ผู้ใช้ ของระบบ คือ บุคคลที่ใช้ระบบคอมพิวเตอร์หรือบริการเครือข่าย ในการดำเนินการหรือทำงานบางอย่างให้เกิดประโยชน์
ชนิดของผู้ใช้

ผู้ใช้ที่มีสิทธิ์เปลี่ยนแปลงพฤติกรรมของระบบมักจะเรียกว่า ผู้ดำเนินการหรือผู้ปฏิบัติการ (operater, op) ส่วนผู้ใช้ที่จำเป็นต้องเกี่ยวข้องกับระบบแต่ไม่ได้ดำเนินการบางครั้งเรียกว่า ผู้ชม (audience)
ตัวอย่างเช่น เมื่อคนขับรถ (ผู้ดำเนินการของรถยนต์) บีบแตรเพื่อเตือนคนเดินถนน ดังนั้นคนขับรถคือผู้ดำเนินการของการบีบแตร และคนเดินถนนคือผู้ชมของการบีบแตร
อีกตัวอย่างหนึ่งเช่น ผู้ใช้หลายประเภทในกระดานอิเล็กทรอนิกส์ หรือในการพาณิชย์อิเล็กทรอนิกส์ เป็นผู้ดำเนินการโฆษณาข้อความ ดังนั้นผู้ชมของการโฆษณาก็คือผู้ที่อ่านข้อความนั้น เป็นต้น
คำที่เกี่ยวข้อง

ผู้ใช้ของระบบมีความหมายแตกต่างจากผู้ใช้ในทางคอมพิวเตอร์ กล่าวคือ ผู้ใช้ในทางคอมพิวเตอร์หมายถึงส่วนหนึ่งของซอฟต์แวร์เรียกว่า ตัวแทน (agent) ซึ่งจำเป็นต้องใช้งานอีกส่วนหนึ่งของซอฟต์แวร์เพื่อการดำเนินการ ศัพท์ดังกล่าวเป็นการดำเนินการทางคอมพิวเตอร์ทั่วไป ซึ่งนำไปใช้ในกิจกรรมประจำวันต่าง ๆ (ทางคอมพิวเตอร์) ของมนุษย์
ผู้ใช้ของระบบมีความหมายเดียวกับผู้ใช้ขั้นปลาย (end user) ซึ่งเป็นคำที่แนะนำโดยนักพัฒนาซอฟต์แวร์ เพื่อแยกแยะ "ผู้ใช้ที่ไม่สมเหตุสมผล" ออกจากกลุ่มของพวกเขา
ในมุมมองด้านผลิตภัณฑ์ ลูกค้าของระบบไม่เหมือนกับผู้ใช้ของระบบ กล่าวคือ ลูกค้ามักจะเป็นองค์การและผู้ใช้ก็จะหมายถึงลูกจ้างขององค์การนั้น สิ่งนี้สามารถบอกเป็นนัยได้ว่า ในกรณีที่เกิดความสูญเสียอย่างมีนัยสำคัญเนื่องจากความผิดพลาดจากการใช้งาน ลูกค้าจะสืบค้นว่าผู้ใช้คนใดจะเป็นผู้รับผิดชอบต่อความสูญเสียนั้น
ตุ๊กตา

ระวังสับสนกับ ตุ๊กต่ำ
ตุ๊กตา
ตุ๊กตา เป็นของเล่นสำหรับเด็ก ซึ่งอาจเป็นรูปร่างของคน สัตว์ หรือตัวละครในนิยายที่ไม่มีอยู่จริง มักทำจากผ้าหรือพลาสติก โดยส่วนใหญ่นิยมทำมาในรูปแบบของเล่นมากกว่าหรือของตกแต่งสถานที่
เชื่อว่า ตุ๊กตามีที่มาจากเทวรูปหรือรูปเคารพตั้งแต่ยุคก่อนประวัติศาสตร์ ตุ๊กตาในยุคแรกจะเป็นมนุษย์ขนาดเล็ก ไม่มีความน่ารักเหมือนเช่นปัจจุบัน ต่อมายุคอียิปต์โบราณ เด็ก ๆ ได้นำเอารูปเคารพเหล่านี้มาเล่น จึงหวั่นว่าเป็นการลบหลู่สิ่งศักดิ์สิทธิ์ จึงมีการเปลี่ยนมาเป็นตุ๊กตาแทน ในราว 500 ปีก่อนคริสตกาล ในยุคกรีกโบราณและโรมัน จึงมีตุ๊กตาที่แขนขาขยับได้ และมีผมที่ทำมาจากเส้นผมมนุษย์จริง ๆ โดยตุ๊กตาที่มีรูปลักษณ์เหมือนเด็กเล็กหรือเด็กทารกมีขึ้นในราว 300 ปีก่อนคริสตกาล ในยุคกรีกโบราณ
ตุ๊กตาที่มีชื่อเสียง

บาร์บี้
บลายธ์
แบรตซ์
หมีเท็ดดี้
ตุ๊กตาไล่ฝน
ตุ๊กตารัสเซีย
ตุ๊กตาลูกเทพ
ตุ๊กตาญี่ปุ่น
ตุ๊กตากระดาษ
ตุ๊กตายาง
ตุ๊กตาไทย
Ad hominem

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
ad hominem ซึ่งเป็นคำย่อจาก argumentum ad hominem เป็นรูปแบบการให้เหตุผลหลายอย่างซึ่งโดยมากเป็นเหตุผลวิบัติอรูปนัย ปกติหมายถึงยุทธวิธีทางวาทศิลป์ที่ผู้พูดโจมตีอุปนิสัย แรงจูงใจ/เจตนา หรือลักษณะอื่น ๆ ของอีกฝ่ายที่กำลังให้เหตุผล แทนที่จะโจมตีสาระของการให้เหตุผลเอง เป็นการเลี่ยงการสืบหาเหตุผลจริง ๆ เป็นการเบี่ยงเบนความสนใจโดยโจมตีบุคคลและมักจะใช้อุปนิสัยหรือพื้นเพของฝ่ายตรงข้ามที่ไม่เข้าประเด็นแต่สร้างอารมณ์ มีรูปแบบสามัญคือ "ก" อ้าง "ข้อเท็จจริง" แล้ว "ข" ก็อ้างว่า "ก" มีนิสัย มีคุณสมบัติ มีรูปร่างกายเป็นต้นที่น่ารังเกียจ เป็นการพูดนอกประเด็นแล้วก็สรุปว่า "ก" พูดไม่ถูก โดยไม่กล่าวถึงประเด็นอะไร ๆ ที่กำลังโต้แย้ง
ในการโต้เถียงทางปรัชญาโดยเฉพาะบางอย่าง 
ad hominem อาจหมายถึงยุทธิวิธีทางวิภาษวิธีที่ใช้ความเชื่อและเหตุผลของอีกฝ่ายเพื่อโต้แย้งอีกฝ่ายเอง โดยไม่ได้ยอมรับความสมเหตุสมผลของความเชื่อและเหตุผลที่ใช้
มีการศึกษาการให้เหตุผลแบบ ad hominem มาอย่างช้าตั้งแต่สมัยกรีซโบราณแล้ว
นักปรัชญาชาวอังกฤษ จอห์น ล็อก ได้รื้อฟื้นการศึกษาเหตุผลวิบัตินี้ในช่วงคริสต์ศตวรรษที่ 17 นักการเมืองในปัจจุบันมักโจมตีฝ่ายตรงข้ามด้วย ad hominem โดยอาจลงท้ายด้วยการตั้งชื่อเล่นที่ดูถูก
ประวัติ

การให้เหตุผลแบบ ad hominem ในรูปแบบต่าง ๆ ได้ศึกษามาตั้งแต่สมัยกรีซโบราณ เช่น ดังที่พบในงานของอาริสโตเติล
แต่ปกติก็จะไม่ใช่รูปแบบที่หมายถึงในปัจจุบัน
นักปรัชญาชาวอังกฤษจอห์น ล็อก และผู้รู้รอบด้าน คือ กาลิเลโอ กาลิเลอี ได้รื้อฟื้นการศึกษาเหตุผลวิบัตินี้ในยุโรป แต่ก็ยังไม่ได้มุ่งเหตุผลวิบัติในรูปแบบที่หมายถึงในปัจจุบัน 
ต่อมาในกลางคริสต์ศตวรรษที่ 19 นักตรรกะชาวอังกฤษริชาร์ด เวตลีย์ จึงได้ให้นิยามกว้าง ๆ ที่เริ่มเข้ากันกับความหมายที่ใช้ในปัจจุบัน 
เขาระบุว่าเป็นการให้เหตุผลที่ "มุ่งสถานการณ์ อุปนิสัย ความเห็นที่ประกาศ หรือพฤติกรรมในอดีตของบุคคล"
ในต้นคริสต์ศตวรรษที่ 20 เป็นอย่างช้า ad hominem ก็ได้ความหมายแล้วว่าเป็นเหตุผลวิบัติทางตรรกะ ซึ่งผู้โต้แย้งโจมตีฝ่ายตรงข้ามแทนที่จะพิสูจน์การให้เหตุผลว่าไม่ถูกต้อง แต่ตอนปลายคริสต์ศตวรรษ นักปรัชญาชาวออสเตรเลียชาลส์ แฮมบลิน ก็ได้โต้แย้งนิยามทำนองนี้ เขาระบุว่า การโจมตีบุคคลเมื่อให้เหตุผล ไม่จำเป็นต้องทำให้เป็นเหตุผลวิบัติถ้าข้อความโจมตีนั้น ๆ ไม่ได้ใช้เป็นข้อตั้งที่นำไปสู่ข้อสรุป 
แต่ข้อวิจารณ์นี้ก็ไม่ได้รับการยอมรับอย่างกว้างขวาง
ในปัจจุบัน ยกเว้นในด้านปรัชญาโดยเฉพาะคำนี้หมายถึงการโจมตีอุปนิสัยหรือลักษณะของบุคคลเพื่อใช้ปฏิเสธการให้เหตุผลของบุคคลนั้น
ศัพท์

วลีภาษาละตินว่า argumentum ad hominem แปลว่า "การให้เหตุผลโต้แย้งบุคคล"
ส่วนวลี ad mulierem และ ad feminam ใช้เมื่อโต้แย้งผู้หญิงโดยเฉพาะ
แต่จริง ๆ คำว่า hominem (มีรากเป็น homo) ก็มีเพศเป็นกลางอยู่แล้วในภาษาละติน
รูปแบบ

เหตุผลวิบัติ ad hominem จัดเป็นเหตุผลวิบัติอรูปนัย โดยเฉพาะจัดเป็นเหตุผลวิบัติโดยกำเนิด ซึ่งเป็นส่วนหนึ่งของเหตุผลวิบัติโดยประเด็น
ad hominem อาจแบ่งเป็นหมวดต่าง ๆ เช่น tu quoque, ตามสถานการณ์, ผิดเพราะเป็นพรรคพวก และแบบด่าว่า ทั้งหมดมีโครงคล้ายกับ ad hominem ธรรมดา ซึ่งก็คือแทนที่จะโต้แย้งการให้เหตุผล แต่กลับไปโจมตีอุปนิสัยของอีกฝ่าย แล้วสรุปว่านี่เป็นเหตุผลเพียงพอเพื่อปฏิเสธข้ออ้างของอีกฝ่าย
รูปแบบ > Tu quoque

Ad hominem tu quoque (แปลตามศัพท์ว่า "คุณเช่นกัน") เป็นการตอบโต้การถูกโจมตีด้วย ad hominem โดยโจมตีอีกฝ่ายหนึ่งกลับด้วย ad hominem
มีรูปแบบเป็น
ก อ้างว่า a
ข โจมตีลักษณะของ ก ว่ามีลักษณะ x ซึ่งแย่
ก โจมตีกลับโดยอ้างว่า ข ก็มีลักษณะ x เหมือนกัน
ตัวอย่างเช่น 
นักธุรกิจผู้เป็นนักการเมืองด้วยได้ไปให้การบรรยายที่มหาวิทยาลัยว่าบริษัทของเขาดีอย่างไร และว่าระบบบ้านเมืองกำลังดำเนินไปด้วยดีขนาดไหน นักศึกษาถามเขาว่า "มันจริงไหมว่า ท่าน สส. กับบริษัทของท่าน สส. ได้ขายอาวุธให้แก่ผู้ปกครองของประเทศโลกที่สาม ผู้ใช้อาวุธนั้นทำร้ายประชาชนของตนเอง" นักธุรกิจตอบว่า "มันจริงไหมว่า มหาวิทยาลัยของนักศึกษาได้รับเงินทุนจากบริษัทเดียวกันที่นักศึกษาอ้างว่า ขายอาวุธให้แก่ประเทศเหล่านั้น นักศึกษาก็ไม่ใช่บริสุทธิ์ผุดผ่องเหมือนกัน"
การโจมตีแบบ ad hominem ของนักศึกษาเข้าประเด็นกับสิ่งที่นักธุรกิจพยายามจะแสดง ดังนั้นจึงไม่ใช่เหตุผลวิบัติ 
แต่การโจมตีนักศึกษาไม่เข้าประเด็นกับสิ่งที่กำลังพูดนั้น
ดังนั้น การโจมตีของนักธุรกิจแบบ tu quoque จึงเป็นเหตุผลวิบัติ
tu quoque ยังอาจมีนิยามอื่น
คือเป็นเหตุผลวิบัติที่เกิดเมื่อโต้แย้งการให้เหตุผลโดยอาศัยประวัติของอีกฝ่าย เป็นการให้เหตุผลที่ไม่สมเหตุสมผลเช่นกันเพราะไม่ได้พิสูจน์ข้อตั้งเดิมว่าเป็นเท็จ 
แม้ข้อตั้งของเหตุผลวิบัติเองอาจจะเป็นจริง แต่ความจริงฝ่ายตรงข้ามก็อาจจะเป็นเพียงคนพูดอย่างทำอย่าง หรือว่าอาจจะเปลี่ยนใจ แต่ก็ไม่ได้ทำข้อความดั้งเดิมให้น่าเชื่อถือน้อยลงทางตรรกะ ตัวอย่างคือ เมื่อแพทย์แนะนำให้คนไข้ลดน้ำหนัก แต่คนไข้อ้างว่าไม่จำเป็น เพราะหมอก็น้ำหนักเกินเหมือนกัน
รูปแบบ > ตามสถานการณ์

ad hominem ตามสถานการณ์เป็นการให้เหตุผลว่า คนที่มีอะไรบางอย่างเช่น การงาน ความร่ำรวย ทรัพย์สมบัติ หรือความสัมพันธ์ จะมีโอกาสมีจุดยืนบางอย่างมากกว่า เป็นการโจมตีฝ่ายตรงข้ามว่ามีความเอนเอียง/อคติ แต่ก็เหมือนกับ ad hominem ประเภทอื่น ๆ ว่า การโจมตีสถานการณ์อาจจะเป็นเหตุผลวิบัติหรือไม่ก็ได้ 
เพราะความเอนเอียงไม่จำเป็นต้องทำให้การให้เหตุผลไม่สมเหตุสมผล ความเป็นเหตุผลวิบัติจึงไม่แน่นอน
นี่เหลื่อมกับเหตุผลวิบัติโดยกำเนิดซึ่งเป็นการให้เหตุผลว่าข้ออ้างไม่ถูกต้องเพราะแหล่งที่มา 
แต่ก็อาจเป็นการให้เห็นเหตุผลที่ดี ถ้าข้อตั้งถูกต้องและความเอนเอียงก็เข้าประเด็นกับการให้เหตุผล
ตัวอย่างง่าย ๆ อย่างหนึ่งคือ พ่ออาจจะบอกลูกสาวว่าไม่ให้สูบบุหรี่เพราะจะเสียสุขภาพ เธอชี้ว่าแม้พ่อเองก็สูบบุหรี่  แต่นี่ก็ไม่ได้เปลี่ยนความเป็นจริงว่า การสูบบุหรี่อาจก่อโรคต่าง ๆ ความไม่คงเส้นคงวาของพ่อไม่ใช่เหตุผลที่สมควรในการปฏิเสธข้ออ้างของเขา
ad hominem โดยสถานการณ์ อาจไม่ใช่เหตุผลวิบัติ เช่น ในกรณีที่ ก โจมตีบุคลิกภาพของ ข ผู้มีข้ออ้าง 1 โดยที่บุคลิกภาพของ ข ก็เข้าประเด็นกับข้ออ้าง 1 ด้วย มีตัวอย่างเป็นพยานในศาล ถ้าพยานเคยถูกจับได้ว่าโกงและโกหกมาก่อน ศาลควรจะเชื่อคำของพยานว่าเป็นจริงเลยหรือไม่ ไม่ควร
รูปแบบ > ผิดเพราะเป็นพรรคพวก

การโทษว่าผิดเพราะเป็นพรรคพวก (guilt by association) เป็นการโทษอีกฝ่ายว่าผิดเพราะมีความสัมพันธ์กับบุคคลหรือกลุ่มที่ถูกดิสเครดิตไปแล้ว อาจจัดเป็นเหตุวิบัติแบบ ad hominem รูปแบบหนึ่งที่โจมตีแหล่งที่มาเพราะมีความคิดเห็นคล้ายกัน
โดยมีรูปแบบดังต่อไปนี้
ก อ้างว่า 1
ก มีความสัมพันธ์กับกลุ่ม ข ซึ่งมีชื่อเสียงไม่ดี
ดังนั้น ความเห็นของ ก จึงไม่น่าเชื่อถือ
มีตัวอย่างเป็นการเลือกตั้งประธานาธิบดีสหรัฐ พ.ศ. 2551 ที่ผู้สมัครชิงตำแหน่งรองประธานาธิบดีแซราห์ เพลิน โจมตีบารัก โอบามาว่าได้เคยร่วมงานกับบิล แอรส์ ผู้เป็นผู้นำกลุ่มก่อการร้าย Weather Underground ตั้งแต่คริสต์ทศวรรษ 1960 มาแล้ว แม้โอบามาจะได้ประณามการก่อการร้ายทุกอย่าง ฝ่ายตรงข้ามก็ยังโทษเขาฐานเป็นพรรคพวก ความผิดฐานเป็นพวกมักใช้ในการโต้แย้งทางสังคมและการเมือง โดยยังเกิดหลังเหตุการณ์สำคัญ ๆ อีกด้วยเช่น เรื่องอื้อฉาวหรือการก่อการร้าย ตัวอย่างเช่น การโจมตีคนอิสลามในสหรัฐได้เกิดมากสุดหลังวินาศกรรม 11 กันยายน
รูปแบบ > ad hominem แบบด่าว่า

ad hominem แบบด่าว่าเป็นการโจมตีอุปนิสัยของฝ่ายตรงข้ามโดยตรง นอกจากจะเป็นเหตุผลวิบัติแล้วยังไร้ประโยชน์อีกด้วย เพราะจะคุยกันดี ๆ ไม่ได้หลังจากนั้น
ประเด็นสำคัญในการตรวจสอบว่าเป็นเหตุผลวิบัติแบบ ad hominem หรือไม่ก็คือให้ดูว่า คำกล่าวโทษบุคคลนั้นจริงหรือไม่และเข้าประเด็นกับการให้เหตุผลหรือไม่ ตัวอย่างก็คือการซักพยานในศาล ที่ทนายซักค้านพยาน แล้วแสดงว่าพยานได้ถูกตัดสินในอดีตว่าโกหกศาล ถ้าข้อสรุปของทนายคือพยานกำลังโกหก นี่ก็จะเป็นเหตุผลวิบัติ แต่ถ้าข้อสรุปก็คือพยานเชื่อถือไม่ได้ นี้ไม่ใช่เหตุผลวิบัติ
รูปแบบ > การให้เหตุผลโดยอาศัยการยอมรับ (argument from commitment)

การให้เหตุผลแบบ ad hominem โดยอาศัยการยอมรับ (argument from commitment) เป็นการให้เหตุผลที่สมเหตุสมผลโดยเป็นยุทธวิธีทางวิภาษวิธี ที่ใช้ความเชื่อ ความเชื่อมั่น และข้อสมมุติของอีกฝ่ายเพื่อโต้แย้งกับบุคคลนั้นเอง 
คือใช้เหตุผลซึ่งอาศัยสิ่งที่อีกฝ่ายเชื่อว่าเป็นจริง 
เป็นรูปแบบที่พบในการโต้แย้งทางปรัชญาโดยเฉพาะก่อนคริสต์ศตวรรษที่ 20
มีชื่อเรียกอีกอย่างหนึ่งว่า ex concessis argument (แปลว่า การให้เหตุผลจากสิ่งที่ได้ยอมรับแล้ว)
ในการโต้แย้ง

เหตุผลวิบัติแบบ ad hominem จัดว่าไม่สุภาพ และไม่ช่วยสร้างบรรยากาศที่ดีในการโต้แย้ง
เป็นการโจมตีอุปนิสัยของอีกฝ่าย ผู้มักจะรู้สึกว่าต้องป้องกันตนเองจากการถูกกล่าวโทษว่าพูดอย่างทำอย่าง 
มันได้ผลจนถูกนำไปใช้ทางการเมืองอย่างแพร่หลาย
แต่เพราะมองว่าไม่ดีและเป็นลูกเล่นสกปรก จึงได้ชื่อไม่ดีว่าเป็นเหตุผลวิบัติอย่างแน่นอน
นักเขียนเรื่องการเมืองอิสราเอลได้อธิบายรูปแบบการโจมตีอีกสองอย่างที่สามัญในช่วงการเลือกตั้ง 
ซึ่งอาศัยความจำที่มีร่วมกันระหว่างผู้โจมตีกับผู้ฟัง 
อย่างแรกคือ ad hominem โดยแบบอย่าง คือแบบอย่างหรือประวัติที่เคยมีมาก่อนของอีกฝ่ายทำให้อีกฝ่ายไม่คู่ควรกับตำแหน่ง
เช่น "คู่แข่งของผมผิดพลาด (ตามการกล่าวหา) ในอดีต ดังนั้นเขาจึงผิดพลาดในปัจจุบัน"
อย่างที่สองเป็น ad hominem โดยพฤติกรรม คือ "คู่แข่งของผมไม่ได้ให้เหตุผลอย่างบังควรในอดีต ดังนั้นตอนนี้ เขาก็ไม่บังควรเหมือนกัน"
การโจมตีเช่นนี้อาศัยการที่ผู้ฟังไม่เห็นอย่างชัดเจนว่าทั้งสองฝ่ายกล่าวข้อความเท็จมากน้อยขนาดไหน
ข้อวิจารณ์ในความเป็นเหตุผลวิบัติ

การให้เหตุผลแบบ ad hominem จริง ๆ ไม่ได้เป็นเหตุวิบัติเสมอไป ในบางกรณี พฤติกรรม อุปนิสัย แรงจูงใจเป็นต้น อาจเป็นประเด็นที่ถูกต้องตามเหตุผลและเข้าประเด็น เช่น เมื่อมันเกี่ยวกับการพูดอย่างทำอย่างของบุคคลนั้น
ดูเพิ่ม

สถานีย่อยปรัชญา
การอ้างอำนาจ
ข่าวปลอม
เรดเฮร์ริง
ชื่อเสียง
หุ่นฟาง
แหล่งข้อมูลอื่น

Ad hominem ที่ PhilPapers
Argumentum Ad Hominem
| ด ค กเทคนิกการโฆษณาชวนเชื่อ |
| --- | --- |
 Ad hominem  Appeal to fear  Atrocity propaganda  Bandwagon effect  Big lie  Blood libel  Buzzword  การเซ็นเซอร์  เหตุผลวิบัติโดยหลักฐานไม่สมบูรณ์  Code word  Demonizing the enemy  Disinformation  Dog-whistle politics  Doublespeak  Fake news  Flag-waving  Framing  Gish gallop  Glittering generality  Historical negationism  Historical revisionism  Ideograph  Indoctrination  Lawfare  Loaded language  นิวสปีก  Obscurantism  Plain folks  Propaganda of the deed  การประชาสัมพันธ์  Rally 'round the flag effect  Slogan  Spin  Weasel word  Whataboutism 
อาริสโตเติล (384-322 ก่อนคริสต์ศักราช) ได้เครดิตว่าเป็นผู้แยกแยะการให้เหตุผลที่โต้แย้งบุคคล กับที่โต้แย้งเหตุผล
ad hominem แบบด่าว่าจัดว่าแย่สุดในลำดับขั้นความขัดแย้งกันของเกรแฮม (Graham's Hierarchy of Disagreement)
อิสรีย์ นำพาเจริญ

| อิสรีย์ นำพาเจริญ |
| --- | --- |
ชื่อเกิด: อิสรีย์ นำพาเจริญ
รู้จักในชื่อ: มะเหมี่ยว
เกิด: 7 พฤศจิกายน พ.ศ. 2527 (39 ปี)
แนวเพลง: ป็อป
อาชีพ: นักร้อง
ช่วงปี: พ.ศ. 2544 - ปัจจุบัน
ค่ายเพลง: จีเอ็มเอ็ม แกรมมี่, Classy

เว็บไซต์: http://www.classyfanclub.com/
อิสรีย์ นำพาเจริญ หรือ มะเหมี่ยว เป็นนักร้องชาวไทย และเป็นหนึ่งในสมาชิกวง "ทรีจี" สังกัดจีเอ็มเอ็ม แกรมมี่ ประกอบสมาชิกเกิร์ลกรุป 3 คนด้วยกันคือ กัลยา จิรชัยศักดิ์เดชา, อิสรีย์ นำพาเจริญ และ จุทามาศ วชิรเขื่อนขันธ์ แต่ปัจจุบันหมดสัญญากับทางแกรมมี่แล้ว
นอกจากจะเป็นศิลปินแล้วยังเป็น "คอรัส" ให้กับศิลปินต่าง ๆ มากมาย ปัจจุบันเป็นนักร้องวง "2 is better than 1" สังกัด Classy ร่วมกับ อ.ขนุน-วัลลภ เจียรสถิตย์
การศึกษา
ระดับมัธยมศึกษา โรงเรียนพระหฤทัยคอนแวนต์
ระดับปริญญาตรี มหาวิทยาลัยอัสสัมชัญ
ผลงาน > ในนามทรีจี

| ปี | ชื่ออัลบั้ม | วันวางจำหน่าย | รายชื่อเพลงในอัลบั้ม |
| --- | --- | --- | --- |
| 2545 | 3G (ทรีจี) | 31 มกราคม พ.ศ. 2545 |  อู้วว์  อยากฟังชัดๆ  คุณหนู  ห่วง (มด)  ไม่ได้รักเธอ  รู้แล้วเหยียบไว้  แค่กุมมือ (มะเหมี่ยว)  น้ำเน่า  Ah-Ha  รักกันดีไหม (มุก) |
ผลงาน > อัลบั้มพิเศษ

Cheer2 "Friendship" (ทรีจี)
เพลง Cheer On
เพลง ดอกไม้ ดวงดาว และอ้อมแขน
เพลง มือจับมือ
เพลง เล่นไม่เก่ง
เพลง Mickey (มด)
เพลง มาฝันกัน (มะเหมี่ยว)
เพลง อย่าบอกว่าไม่รู้
เพลง Boom (Remix)
เพลง เกมน้ำใจ
Cover Girl (ทรีจี)
เพลง แด่คนคนนั้น
เพลง One way or another
ผลงาน > ในนาม 2 is better than 1

| ปี | ชื่ออัลบั้ม | วันวางจำหน่าย | รายชื่อเพลงในอัลบั้ม |
| --- | --- | --- | --- |
| 2545 | 2 is better than 1 | 5 สิงหาคม พ.ศ. 2556 |  Toys  อย่าตัดพ้อ (Don't Compaln)  คือ...ความรัก  Umm...I Love You (Feat.ปรัชญ์ สุวรรณศร)  A Song For You  ถ้วยที่คิดถึง  รูปเดิม...ยังสวย  ชายนิรนาม  คู่กัน  หลอกใจตัวเอง  ถ้ามีวันนี้ |
ผลงาน > อัลบั้มพิเศษ

อัลบั้ม "Live Show" (2556)
ผลงาน > ผลงานการแสดง

ละครเวที
ละครเวทีเรื่อง "มนตร์รักเพลงสวรรค์" รับบทเป็น ซิสเตอร์มาการ์เร็ตต้า เปิดการแสดงที่โรงละครเมืองไทยรัชดาลัย วันที่ 1 เมษายน 2558 ถึง 26 เมษายน 2558